กฎกระทรวงกฎกระทรวง(พ.ศ. ๒๕๓๖)ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารบกฉบับที่ ๗๗[๑] อาศัยอำนาจตามความในมาตรา ๕ แห่งพระราชบัญญัติเครื่องแบบทหาร พุทธศักราช ๒๔๗๗ซึ่งแก้ไขเพิ่มเติมโดยพระราชบัญญัติเครื่องแบบทหาร (ฉบับที่ ๔) พ.ศ. ๒๕๑๔ และมาตรา๗ แห่งพระราชบัญญัติเครื่องแบบทหารพุทธศักราช ๒๔๗๗รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้ข้อ ๑ ให้ยกเลิกความใน (๘)ของข้อ ๙ แห่งกฎกระทรวง (พ.ศ. ๒๕๐๔) ออกตามความในพระราชบัญญัติเครื่องแบบทหารพุทธศักราช ๒๔๗๗ ว่าด้วยเครื่องแบบทหารบก ฉบับที่ ๓๙ซึ่งแก้ไขเพิ่มเติมโดยกฎกระทรวง (พ.ศ. ๒๕๓๔)ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารบก ฉบับที่ ๗๖ และให้ใช้ความต่อไปนี้แทน(๕) เครื่องแบบเต็มยศ เช่นเดียวกับเครื่องแบบปกติขาว เว้นแต่ให้ใช้กางเกงแถบและรองเท้าหุ้มข้อหนังสีดำถ้าประจำแถวทหารซึ่งแต่งเครื่องแบบเต็มยศ ให้แต่งเช่นเดียวกับเครื่องแบบฝึกเว้นแต่ให้ใช้หมวกเหล็กสีกากีแกมเขียวในโอกาสที่อยู่ในต่างประเทศที่มีอากาศหนาวให้ใช้หมวกทรงหม้อตาลสีน้ำเงินดำและเสื้อเต็มยศสีน้ำเงินดำสำหรับนายทหารสัญญาบัตร ในกรมทหารราบที่ ๑ มหาดเล็กรักษาพระองค์ในกรมมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัวในกรมทหารราบที่ ๑๑ รักษาพระองค์ ในกรมทหารราบที่ ๒๑รักษาพระองค์ในสมเด็จพระนางเจ้าสิริกิติ์ พระบรมราชินีนาถ ในกรมทหารราบที่ ๒รักษาพระองค์ในกรมทหารราบที่ ๑๒ รักษาพระองค์ในสมเด็จพระนางเจ้าสิริกิติ์พระบรมราชินีนาถ ในกรมทหารราบที่ ๓๑ รักษาพระองค์ ในกรมทหารขนส่งรักษาพระองค์ในหน่วยทหารม้ารักษาพระองค์ ในพระบาทสมเด็จพระมงกุฎเกล้าเจ้าอยู่หัวในหน่วยทหารม้ารักษาพระองค์ในสมเด็จพระศรีนครินทราบรมราชชนนี ในหน่วยทหารปืนใหญ่รักษาพระองค์ในหน่วยทหารช่างรักษาพระองค์ในหน่วยทหารสื่อสารรักษาพระองค์และในกรมนักเรียนนายร้อยรักษาพระองค์โรงเรียนนายร้อยพระจุลจอมเกล้า ให้ใช้เครื่องแบบเต็มยศรักษาพระองค์ ประกอบด้วย(ก)หมวกยอดมีพู่หรือหมวกทรงหม้อตาลสีดำ เว้นแต่ในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัว ใช้หมวกทรงหม้อตาลสีน้ำเงินหม่นในหน่วยทหารม้ารักษาพระองค์ในสมเด็จพระศรีนครินทราบรมราชชนนีใช้หมวกทรงหม้อตาลสีฟ้าหม่นในหน่วยทหารช่างรักษาพระองค์ ใช้หมวกทรงหม้อตาลสีเทา(ข) เสื้อเต็มยศรักษาพระองค์(ค) กางเกงแถบ(ง) คันชีพและประคด(จ) รองเท้าหุ้มข้อหนังสีดำสำหรับหมวกทรงหม้อตาลตาม (ก) ให้ใช้โอกาสอื่นที่มิได้ประจำแถวทหารสำหรับนายทหารสัญญาบัตรซึ่งดำรงตำแหน่งหรือรักษาราชการในตำแหน่งผู้บัญชาการโรงเรียนนายร้อยพระจุลจอมเกล้าหรือรองผู้บัญชาการโรงเรียนนายร้อยพระจุจอมเกล้านายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมนักเรียนนายร้อยรักษาพระองค์โรงเรียนนายร้อยพระจุลจอมเกล้ามีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมนักเรียนนายร้อยรักษาพระองค์โรงเรียนนายร้อยพระจุลจอมเกล้าสำหรับนายทหารสัญญาบัตรซึ่งดำรงตำแหน่งผู้บังคับการกรมและนายทหารพิเศษประจำกรมในกรมทหารราบที่๑ มหาดเล็กรักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกองพันที่๓ กรมทหารราบที่ ๑มหาดเล็กรักษาพระองค์ เพิ่มขึ้นอีกชนิดหนึ่งสำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัวมีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารมหาดเล็กราชวัลลภรักษาพระองค์ในพระบาทสมเด็จพระจุลจอมเกล้าเจ้าอยู่หัวสำหรับนายทหารสัญญาบัตรซึ่งดำรงตำแหน่งแม่ทัพภาคที่ ๑ ผู้บัญชาการกองพลที่ ๑รักษาพระองค์และผู้บัญชาการกองพลทหารราบที่ ๒ รักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในหน่วยทหารรักษาพระองค์ทุกหน่วยที่อยู่ในบังคับบัญชาสำหรับนายทหารพิเศษประจำกองพลในกองพลที่ ๑ รักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในหน่วยทหารรักษาพระองค์ทุกหน่วยที่อยู่ในบังคับบัญชาของกองพลที่๑ รักษาพระองค์สำหรับนายทหารพิเศษประจำกองพลในกองพลทหารราบที่ ๒รักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในหน่วยทหารรักษาพระองค์ทุกหน่วยที่อยู่ในบังคับบัญชาของกองพลทหารราบที่๒ รักษาพระองค์สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารราบที่ ๒๑รักษาพระองค์ในสมเด็จพระนางเจ้าสิริกิติ์ พระบรมราชินีนาถมีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่๒๑ รักษาพระองค์ในสมเด็จพระนางเจ้าสิริกิติ์ พระบรมราชินีนาถสำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารราบที่ ๒ รักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่๒ รักษาพระองค์สำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารราบที่ ๑๒ รักษาพระองค์ในสมเด็จพระนางเจ้าสิริกิติ์พระบรมราชินีนาถมีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมทหารราบที่๑๒ รักษาพระองค์ในสมเด็จพระนางเจ้าสิริกิติ์ พระบรมราชินีนาถสำหรับนายทหารสัญญาบัตรซึ่งดำรงตำแหน่งผู้บังคับการพิเศษและนายทหารพิเศษประจำกรมในกรมทหารราบที่ ๓๑ รักษาพระองค์มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระองค์สำหรับนายทหารสัญญาบัตรในกรมททหารราบที่๓๑ รักษาพระองค์สำหรับนายทหารพิเศษประจำกองพันทหารสื่อสารที่ ๑ รักษาพระองค์ มีเครื่องแบบเต็มยศรักษาพระองค์เช่นเดียวกับเครื่องแบบเต็มยศรักษาพระงอค์สำหรับายทหารสัญญาบัตรในหน่วยทหารสื่อสารรักษาพระองค์ข้อ ๒ ให้ยกเลิกความในข้อ ๔๐แห่งกฎกระทรวง (พ.ศ. ๒๕๐๔) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยเครื่องแบบทหารบก ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ.๒๕๓๔) ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารบก ฉบับที่ ๗๖ และให้ใช้ความต่อไปนี้แทนข้อ ๔๐ เครื่องแบบทหารหญิง มี ๑๒ ชนิด คือ(๑) เครื่องแบบปกติขาว(๒) เครื่องแบบปกติกากีแกมเขียวคอแบะ(๓)เครื่องแบบปกติกากีแกมเขียวคอปก(๔) เครื่องแบบปกติขาวคอปก(๕)เครื่องแบบปกติกากีนวลแกมเขียวคอปก(๖)เครื่องแบบปกติกากีนวลแกมเขียวคอพับ(๗) เครื่องแบบปกติขาวคอพับ(๘) เครื่องแบบฝึก(๙) เครื่องแบบสนาม(๑๐) เครื่องแบบครึ่งยศ(๑๑) เครื่องแบบเต็มยศ(๑๒) เครื่องแบบสโมสร(๑) เครื่องแบบปกติขาวประกอบด้วย(ก) หมวกแก๊ปทรงอ่อนพับปีกสีขาว(ข) เสื้อชั้นนอกคอแบะสีขาว(ค) กระโปรงสีขาว(ง) รองเท้าหุ้มส้นหนังสีดำชนิดไม่ผูกเชือก(จ) ถุงเท้ายาวสีน้ำตาลอ่อน(ฉ) กระเป๋าถือสีดำขนาดเล็ก(๒) เครื่องแบบปกติกากีแกมเขียวคอแบะประกอบด้วย(ก)หมวกแก๊ปทรงอ่อนพับปีกสีกากีแกมเขียว(ข)เสื้อชั้นนอกคอแบะสีกากีแกมเขียว(ค) กระโปรงสีกากีแกมเขียว(ง) รองเท้าหุ้มส้นหนังสีดำชนิดไม่ผูกเชือก(จ) ถุงเท้ายาวสีน้ำตาลอ่อน(ฉ) กระเป๋าถือสีดำขนาดใหญ่(๓) เครื่องแบบปกติกากีแกมเขียวคอปกประกอบด้วย(ก)หมวกแก๊ปทรงอ่อนพับปีกสีกากีแกมเขียว หรือหมวกหนีบสีกากีแกมเขียว(ข) เสื้อคอปกสีกากีแกมเขียว(ค) กระโปรงสีกากีแกมเขียวกระโปรงกางเกงสีกากีแกมเขียวหรือกางเกงขายาวสีกากีแกมเขียวแบบปกติ(ง) รองเท้าหุ้มส้นหนังสีดำชนิดไม่ผูกเชือก หรือรองเท้าหุ้มส้นหนังสีดำ ชนิดผูกเชือก(จ) กระเป๋าถือสีดำขนาดใหญ่สำหรับรองเท้าหุ้มส้นหนังสีดำ ชนิดไม่ผูกเชือก ให้ใช้กับกระโปรงสีกากีแกมเขียวหรือกระโปรงกางเกงสีกากีแกมเขียว และรองเท้าหุ้มส้นหนังสีดำชนิดผูกเชือกให้ใช้กับกางเกงขายาวสีกากีแกมเขียวแบบปกติ(๔) เครื่องแบบปกติขาวคอปกประกอบด้วย(ก)หมวกแก๊ปทรงอ่อนพับปีกสีกากีแกมเขียว หรือหมวกหนีบสีกากีแกมเขียว(ข) เสื้อคอปกสีขาว(ค) กระโปรงสีกากีแกมเขียวกระโปรงกางเกงสีกากีแกมเขียวหรือกางเกงขายาว สีกากีแกมเขียวแบบปกติ(ง) รองเท้าหุ้มส้นหนังสีดำชนิดไม่ผูกเชือก หรือรองเท้าหุ้มส้นหนังสีดำ ชนิดผูกเชือก(จ) กระเป๋าถือสีดำขนาดใหญ่สำหรับรองเท้าหุ้มส้นหนังสีดำ ชนิดไม่ผูกเชือก ให้ใช้กับกระโปรงสีกากีแกมเขียวหรือกระโปรงกางเกงสีกากีแกมเขียว และรองเท้าหุ้มส้นหนังสีดำชนิดผูกเชือกให้ใช้กับกางเกงขายาวสีกากีแกมเขียวแบบปกติ(๕)เครื่องแบบปกติกากีนวลแกมเขียวคอปก ประกอบด้วย(ก)หมวกแก๊ปทรงอ่อนพับปีกสีกากีแกมเขียว หรือหมวกหนีบสีกากีแกมเขียว(ข) เสื้อคอปกสีกากีนวลแกมเขียว(ค) กระโปรงสีกากีแกมเขียวกระโปรงกางเกงสีกากีแกมเขียวหรือกางเกงขายาวสีกากีแกมเขียวแบบปกติ(ง) รองเท้าหุ้มส้นหนังสีดำชนิดไม่ผูกเชือก หรือรองเท้าหุ้มส้นหนังสีดำ ชนิดผูกเชือก(จ) กระเป๋าถือสีดำขนาดใหญ่สำหรับรองเท้าหุ้มส้นหนังสีดำ ชนิดไม่ผูกเชือกให้ใช้กับกระโปรงสีกากีแกมเขียวหรือกระโปรงกางเกงสีกากีแกมเขียวและรองเท้าหุ้มส้นหนังสีดำ ชนิดผูกเชือก ให้ใช้กับกางเกงขายาวสีกากีแกมเขียวแบบปกติ(๖)เครื่องแบบปกติกากีนวลแกมเขียวคอพับ ประกอบด้วย(ก)หมวกแก๊ปทรงอ่อนพับปีกสีกากีแกมเขียว หรือหมวกหนีบสีกากีแกมเขียว(ข) เสื้อคอปกสีกากีนวลแกมเขียว(ค) กระโปรงสีกากีแกมเขียวกระโปรงกางเกงสีกากีแกมเขียว หรือกางเกงขายาวสีกากีแกมเขียวแบบปกติ(ง) เข็มขัดหนังสีดำหรือเข็มขัดด้ายถักหรือวัตถุเทียมด้ายถักสีกากีแกมเขียว(จ) รองเท้าหุ้มส้นหนังสีดำชนิดไม่ผูกเชือก หรือรองเท้าหุ้มส้นหนังสีดำ ชนิดผูกเชือก(ฉ) กระเป๋าถือสีดำขนาดใหญ่สำหรับเข็มขัดหนังสีดำกับรองเท้าหุ้มส้นหนังสีดำ ชนิดไม่ผูกเชือกให้ใช้กับกระโปรงสีกากีแกมเขียว หรือกระโปรงกางเกงสีกากีแกมเขียวและเข็มขัดด้ายถักหรือวัตถุเทียมด้ายถักสีกากีแกมเขียวกับรองเท้าหุ้มส้นหนังสีดำชนิดผูกเชือก ให้ใช้กับกางเกงขายาวสีกากีแกมเขียวแบบปกติ(๗) เครื่องแบบปกติขาวคอพับประกอบด้วย(ก)หมวกแก๊ปทรงอ่อนพับปีกสีกากีแกมเขียว หรือหมวกหนีบสีกากีแกมเขียว(ข) เสื้อคอพับสีขาว(ค) กระโปรงสีกากีแกมเขียวกระโปรงกางเกงสีกากีแกมเขียวหรือกางเกงขายาวสีกากีแกมเขียวแบบปกติ(ง) เข็มขัดหนังสีดำหรือเข็มขัดด้ายถักหรือวัตถุเทียมด้ายถักสีกากีแกมเขียว(จ) รองเท้าหุ้มส้นหนังสีดำชนิดไม่ผูกเชือก หรือรองเท้าหุ้มส้นหนังสีดำ ชนิดผูกเชือก(ฉ) กระเป๋าถือสีดำขนาดใหญ่สำหรับเข็มขัดและรองเท้าให้ใช้เช่นเดียวกับเครื่องแบบปกติกากีนวลแกมเขียวคอพับ(๘) เครื่องแบบฝึก ประกอบด้วย(ก) หมวกหนีบสีกากีแกมเขียว หรือหมวกแก๊ปทรงอ่อนสีกากีแกมเขียว(ข)เสื้อคอเปิดสีกากีนวลแกมเขียว(ค) กางเกงขายาวสีกากีแกมเขียวแบบฝึก(ง) เข็มขัดด้ายถักหรือวัตถุเทียมด้ายถักสีกากีแกมเขียว(จ) รองเท้าหุ้มส้นหนังสีดำชนิดผูกเชือกรองเท้าสูงครึ่งน่องหนังสีดำ ชนิดผูกเชือกหรือรองเท้าเดินป่า(ฉ) ถุงเท้าสั้นสีดำ(๙) เครื่องแบบสนามเช่นเดียวกับเครื่องแบบฝึก แต่ใช้หมวกเหล็กสีกากีแกมเขียวได้อีกชนิดหนึ่งและให้มีเครื่องสนามประกอบ เช่นเดียวกับทหารชาย(๑๐) เครื่องแบบครึ่งยศ เช่นเดียวกับเครื่องแบบปกติขาวเว้นแต่ให้ใช้กระโปรงสีดำ และกระเป๋าถือสีดำขนาดเล็กสำหรับทหารหญิงในหน่วยทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัวในหน่วยทหารมหาดเล็กรักษาพระองค์ในพระบาทสมเด็จพระมงกุฎเกล้าเจ้าอยู่หัวในกรมทหารราบที่ ๒๑ รักษาพระองค์ในสมเด็จพระนางเจ้าสิริกิติ์ พระบรมราชินีนาถในกรมทหารราบที่ ๑๑ รักษาพระองค์ ในกรมทหารราบที่ ๒ รักษาพระองค์ ในกรมทหารราบที่๑๒ รักษาพระองค์ในสมเด็จพระนางเจ้าสิริกิติ์ พระบรมราชินีนาถ ในกรมทหารราบที่ ๓๑รักษาพระองค์ และในกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้าให้ใช้เครื่องแบบครึ่งยศรักษาพระองค์ประกอบด้วย(ก) หมวกทรงอ่อนสีดำ(ข) เสื้อชั้นนอกคอปิดสีขาว(ค) กระโปรงสีดำแบบป้าย(ง) คันชีพ(จ) รองเท้าสูงครึ่งน่องหนังสีดำชนิดไม่ผูกเชือก หรือรองเท้าสูงหนังสีดำ ชนิดไม่ผูกเชือก(ฉ) ถุงเท้ายาวสีดำสำหรับทหารหญิงในหน่วยงานทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัวให้ใช้เครื่องแบบครึ่งยศรักษาพระองค์ประกอบด้วย(ก) หมวกทรงอ่อนสีขาว(ข) เสื้อชั้นนอกคอปิดสีขาว(ค) กระโปรงสีน้ำเงินหม่นแบบป้าย(ง) คันชีพ(จ) รองเท้าสูงครึ่งน่องหนังสีดำชนิดไม่ผูกเชือก หรือรองเท้าสูงหนังสีดำ ชนิดไม่ผูกเชือก(ฉ) ถุงเท้ายาวสีดำ(๑๑) เครื่องแบบเต็มยศเช่นเดียวกับเครื่องแบบครึ่งยศ เว้นแต่ในโอกาสที่อยู่ในต่างประเทศที่มีอากาศหนาวให้ใช้หมวกแก๊ปทรงอ่อนพับปีกสีน้ำเงินดำเสื้อชั้นนอกคอแบะสีน้ำเงินดำและกระโปรงสีน้ำเงินดำสำหรับทหารหญิงในหน่วยทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัวในหน่วยทหารมหาดเล็กรักษาพระองค์ในพระบาทสมเด็จพระมงกุฎเกล้าเจ้าอยู่หัวในกรมทหารราบที่ ๒๑ รักษาพระองค์ในสมเด็จพระนางเจ้าสิริกิติ์ พระบรมราชินีนาถในกรมทหารราบที่ ๑๑ รักษาพระองค์ ในกรมทหารราบที่ ๒ รักษาพระองค์ ในกรมทหารราบที่๑๒ รักษาพระองค์ในสมเด็จพระนางเจ้าสิริกิติ์ พระบรมราชินีนาถ ในกรมทหารราบที่ ๓๑รักษาพระองค์ และในกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้าให้ใช้เครื่องแบบเต็มยศรักษาพระองค์ประกอบด้วย(ก) หมวกทรงอ่อนสีขาว(ข) เสื้อเต็มยศรักษาพระองค์(ค) กระโปรงสีดำแบบป้าย(ง) คันชีพและประคด(จ) รองเท้าสูงครึ่งน่องหนังสีดำชนิดไม่ผูกเชือก หรือรองเท้าสูงหนังสีดำ ชนิดไม่ผูกเชือก(ฉ) ถุงเท้ายาวสีดำสำหรับทหารหญิงในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัวให้ใช้เครื่องแบบเต็มยศรักษาพระองค์ประกอบด้วย(ก) หมวกทรงอ่อนสีขาว(ข) เสื้อเต็มยศรักษาพระองค์(ค) กระโปรงสีน้ำเงินหม่นแบบป้าย(ง) คันชีพและประคด(จ) รองเท้าสูงครึ่งน่องหนังสีดำชนิดไม่ผูกเชือก หรือรองเท้าสูงหนังสีดำ ชนิดไม่ผูกเชือก(ฉ) ถุงเท้ายาวสีดำ(๑๒) เครื่องแบบสโมสรเช่นเดียวกับเครื่องแบบครึ่งยศสำหรับทหารหญิงในหน่วยทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัวในหน่วยทหารมหาดเล็กรักษาพระองค์ในพระบาทสมเด็จพระมงกุฎเกล้าเจ้าอยู่หัวในกรมทหารราบที่ ๒๑ รักษาพระองค์ในสมเด็จพระนางเจ้าสิริกิติ์ พระบรมราชินีนาถในกรมทหารราบที่๑๑ รักษาพระองค์ ในกรมทหารราบที่ ๒ รักษาพระองค์ ในกรมทหารราบที่ ๑๒ รักษาพระองค์ในสมเด็จพระนางเจ้าสิริกิติ์พระบรมราชินีนาถ ในกรมทหารราบที่ ๓๑ รักษาพระองค์ในกรมนักเรียนนายร้อยรักษาพระองค์ โรงเรียนนายร้อยพระจุลจอมเกล้า และในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัวให้ใช้หมวกแก๊ปทรงอ่อนพับปีกสีน้ำเงินดำข้อ ๓ ให้ยกเลิกความในข้อ ๔๒แห่งกฎกระทรวง (พ.ศ. ๒๕๐๔) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยเครื่องแบบทหารบก ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ.๒๕๓๔) ออกตามความในพระราชบัญญัติเครื่องแบบทหารพุทธศักราช ๒๔๗๗ว่าด้วยเครื่องแบบทหารบก ฉบับที่ ๗๖ และให้ใช้ความต่อไปนี้แทนข้อ ๔๒ เสื้อมี ๑๑ แบบ คือ(๑) เสื้อคอเปิดสีกากีแกมเขียวลักษณะเช่นเดียวกับเสื้อคอเปิดสีกากีแกมเขียวของทหารชาย(๒) เสื้อคอปกสีกากีแกมเขียวที่แนวอกมีดุม ๓ ดุม แขนยาวไม่รัดข้อมือ หรือแขนสั้นเหนือข้อศอกไม่เกิน ๕ ซม.ปลายแขนพับทบ มีกระเป๋าล่างข้างละ ๑ กระเป๋า เป็นกระเป๋าปะมีแถบตรงกึ่งกลางตามทางดิ่ง ไม่มีปก มุมกระเป๋าด้านล่างเป็นรูปตัดพองามปากกระเป๋าขัดดุม ๑ ดุม และมีอินทรธนูอ่อนขัดดุมข้างละ ๑ ดุมดุมทั้งสิ้นใช้ดุมโลหะสีทองขนาดเล็ก(๓) เสื้อคอปกสีขาวลักษณะเช่นเดียวกับเสื้อคอปกสีกากีแกมเขียว(๔) เสื้อคอปกสีกากีนวลแกมเขียวลักษณะเช่นเดียวกับเสื้อคอปกสีกากีแกมเขียว(๕) เสื้อคอพับสีกากีนวลแกมเขียวไม่มีสาบอก ที่ชายคอพับด้านหน้ามีแถบสีกากีแกมเขียวกว้าง ๑ ซม. ข้างละ ๑ แถบที่แนวอกมีดุม ๓ ดุม แขนสั้นเหนือข้อศอกไม่เกิน ๕ ซม.ปลายแขนพับทบ และมีอินทรธนูอ่อนขัดดุมข้างละ ๑ ดุมดุมทั้งสิ้นใช้ดุมโลหะสีทองขนาดเล็กเมื่อสวมเสื้อนี้ ให้สอดชายเสื้อไว้ภายในกระโปรงสีกากีแกมเขียว กระโปรงกางเกงสีกากีแกมเขียวหรือกางเกงขายาวสีกากีแกมเขียวแบบปกติ(๖) เสื้อคอพับสีขาว ไม่มีสาบอกที่ชายคอพับด้านหน้ามีแถบสีกากีแกมเขียว กว้าง ๑ ซม. ข้างละ ๑ แถบ ที่แนวอกมีดุม ๓ดุม แขนยาวรัดข้อมือ ขัดดุมข้างละ ๑ ดุม หรือแขนสั้นเหนือข้อศอกไม่เกิน ๕ ซม.ปลายแขนพับทบ และมีอินทรธนูด่อนขัดดุมข้างละ ๑ ดุมดุมทั้งสิ้นใช้ดุมโลหะสีทองขนาดเล็กเมื่อสวมเสื้อนี้ ให้สอดชายเสื้อไว้ภายในกระโปรงสีกากีแกมเขียวกระโปรงกางเกงสีกากีแกมเขียว หรือกางเกงขายาวสีกากีแกมเขียวแบบปกติ(๗)เสื้อชั้นนอกคอแบะสีกากีแกมเขียว แบบคอป้าน มีตะเข็บหลัง ๓ ตะเข็บที่แนวอกมีดุมโลหะสีทองขนาดใหญ่ ๓ ดุม มีกระเป๋าล่างข้างละ ๑ กระเป๋าเป็นกระเป๋าเจาะเฉียงเล็กน้อยไม่มีปกและมีอินทรธนูอ่อนขัดดุมโลหะสีทองขนาดเล็กข้างละ๑ ดุม เสื้อแบบนี้ให้ใช้เชิ้ตสีกากีนวลแกมเขียวผูกผ้าผูกคอสีกากีแกมเขียวเงื่อนกะลาสีประกอบด้วยเว้นแต่ในโอกาสไว้ทุกข์ให้ใช้ผ้าผูกคอสีดำเงื่อนกะลาสี(๘) เสื้อชั้นนอกคอแบะสีขาวลักษณะเช่นเดียวกับเสื้อชั้นนอกคอแบะสีกากีแกมเขียว แต่ใช้อิทรธนูแข็งเสื้อแบบนี้ให้ใช้เชิ้ตสีขาว ผูกผ้าผูกคอสีดำเงื่อนกะลาสีประกอบด้วยเว้นแต่เมื่อแต่งเครื่องแบบสโมสรให้ผูกผ้าผูกคอสีดำเงื่อนหูกระต่าย(๙)เสื้อชั้นนอกคอแบะสีน้ำเงินดำ ทำด้วยสักหลาดหรือเสิร์จลักษณะเช่นเดียวกับเสื้อชั้นนอกคอแบะสีกากีแกมเขียว(๑๐) เสื้อชั้นนอกคอปิดสีขาวมีตะเข็บหลัง ๔ ตะเข็บ ที่แนวอกมีดุมโลหะสีทองขนาดใหญ่ ๕ ดุมด้านหน้ามีกระเป๋าล่างข้างละ ๑ กระเป๋า เป็นกระเป๋าเจาะ ไม่มีปกและใช้อินทรธนูแข็ง(๑๑) เสื้อเต็มยศรักษาพระองค์(ก)หทารหญิงในหน่วยทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัวใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในหน่วยทหารมหาดเล็กรักษาพระองค์ในพระบาทสมเด็จพระจุลจอมเกล้าเจ้าอยู่หัว(ข)ทหารหญิงในหน่วยทหารมหาดเล็กรักษาพระองค์ในพระบาทสมเด็จพระมงกุฎเกล้าเจ้าอยู่หัวใช้เสื้อลักษณะเช่นเดียวกับเสื้อเต็มยศรักษาพระองค์ของทหารในหน่วยทหารมหาดเล็กรักษาพระองค์ในพระบาทสมเด็จพระมงกุฎเกล้าเจ้าอยู่หัว(ค) ทหารหญิงในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัวใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในหน่วยทหารม้ารักษาพระองค์ในพระบาทสมเด็จพระมงกุฎเกล้าเจ้าอยู่หัว(ง) ทหารหญิงในกรมทหารราบที่ ๒๑รักษาพระองค์ในสมเด็จพระนางเจ้าสิริกิติ์ พระบรมราชินีนาถใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในกรมทหารราบที่ ๒๑รักษาพระองค์ในสมเด็จพระนางเจ้าสิริกิติ์ พระบรมราชินีนาถ(จ) ทหารหญิงในกรมทหารราบที่ ๑๑รักษาพระองค์ ใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในกรมทหารราบที่๑๑ รักษาพระองค์(ฉ) ทหารหญิงในกรมทหารราบที่ ๒รักษาพระองค์ใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในกรมทหารราบที่ ๒รักษาพระองค์(ช)ทหารหญิงในกรมนักเรียนนายร้อยรักษาพระองค์โรงเรียนนายร้อยพระจุลจอมเกล้าใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในกรมนักเรียนนายร้อยรักษาพระองค์โรงเรียนนายร้อยพระจุลจอมเกล้า(ซ) ทหารหญิงในกรมทหารราบที่ ๑๒รักษาพระองค์ในสมเด็จพระนางเจ้าสิริกิติ์ พระบรมราชินีนาถใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในกรมทหารราบที่ ๑๒รักษาพระองค์ ในสมเด็จพระนางเจ้าสิริกิติ์ พระบรมราชินีนาถ(ฌ) ทหารหญิงในกรมทหารราบที่ ๓๑รักษาพระองค์ใช้เสื้อลักษณะเช่นเดียวกับเสื้อเต็มยศรักษาพระองค์ของทหารชายในกรมทหารราบที่ ๓๑รักษาพระองค์ข้อ ๔ ให้ยกเลิกความในข้อ ๔๓แห่งกฎกระทรวง (พ.ศ. ๒๕๐๔) ออกตามความในพระราชบัญญัติเครื่องแบบทหาร พุทธศักราช๒๔๗๗ ว่าด้วยเครื่องแบบทหารบก ฉบับที่ ๓๙ ซึ่งแก้ไขเพิ่มเติมโดยกฎกระทรวง (พ.ศ.๒๕๒๘) ออกตามความในพระราชบัญญัติเครื่องแบบทหาร พุทธศักราช ๒๔๗๗ว่าด้วยเครื่องแบบทหารบก ฉบับที่ ๖๒ และให้ใช้ความต่อไปนี้แทนข้อ ๔๓ กระโปรงและกางเกงมีดังนี้(๑) กระโปรงสีกากีแกมเขียวยาวปิดเข่าพอสมควร ชายกระโปรงไม่บาน ไม่มีกระเป๋า ไม่มีทบด้านหน้าสำหรับด้านหลังเป็นแบบผ่าซ้อนกันชั้นเดียว ซึ่งมีความสูงจากชายกระโปรงไม่ต่ำกว่า๑๕ ซม. แต่ไม่เกิน ๒๕ ซม. โดยซ้อนกันลึกไม่น้อยกว่า ๑๐ ซม. ที่ขอบเอวมีห่วงกว้าง ๑ซม. จำนวน ๔ ห่วง สำหรับสอดสายเข็มขัดโดยให้ห่วงคู่หน้าอยู่ห่างจากกึ่งกลางหัวเข็มขัดประมาณ ๑๐ ซม.ทั้งทางซ้ายและทางขวาส่วนห่วงคู่หลังให้อยู่ตรงแนวเดียวกับห่วงคู่หน้าทำด้วยผ้าสีเดียวกับกระโปรง(๒) กระโปรงสีขาว ลักษณะเช่นเดียวกับกระโปรงสีกากีแกมเขียวแบบไม่มีทบ(๓) กระโปรงสีดำทำด้วยสักหลาดหรือเสิร์จ ลักษณะเช่นเดียวกับกระโปรงสีกากีแกมเขียวแบบไม่มีทบ(๔) กระโปรงสีน้ำเงินดำทำด้วยสักหลาดหรือเสิร์จ ลักษณะเช่นเดียวกับกระโปรงสีกากีแกมเขียมแบบไม่มีทบ(๕) กระโปรงสีดำแบบป้าย ทำด้วยสักหลาดหรือเสิร์จเป็นผ้าชั้นเดียว เมื่อสวมให้ป้ายขวาทับซ้าย ชายกระโปรงยาวเลยครึ่งน่องเล็กน้อย(๖) กระโปรงสีน้ำเงินหม่นแบบป้ายทำด้วยสักหลาดหรือเสิร์จ ลักษณะเช่นเดียวกับกระโปรงสีดำแบบป้าย(๗) กระโปรงกางเกงสีกากีแกมเขียวยาวปิดเข่าพอสมควร ชายกระโปรงกางเกงบานเล็กน้อย ไม่มีกระเป๋าด้านหน้าและด้านหลังเป็นแบบจีบกระทบ ที่ขอบเอวมีห่วงกว้าง ๑ ซม. ยาวไม่เกิน ๕ ซม.จำนวน ๔ ห่วง สำหรับสอดสายเข็มขัดโดยให้ห่วงคู่หน้าอยู่ห่างจากกึ่งกลางหัวเข็มขัดประมาณ ๑๐ ซม.ทั้งทางซ้ายและทางขวา ส่วนห่วงคู่หลังให้อยู่ตรงแนวเดียวกับห่วงคู่หน้าทำด้วยผ้าสีเดียวกับกระโปรงกางเกง(๘)กางกางขายาวสีกากีแกมเขียวแบบฝึกลักษณะเช่นเดียวกับกางเกงขายาวสีกากีแกมเขียวแบบฝึกของทหารชายเว้นแต่ผ่าเอวทางด้านซ้าย ปลายขากว้างไม่น้อยกว่า ๑๖ ซม. แต่ไม่เกิน ๒๒ ซม.(๙)กางเกงขายาวสีกากีแกมเขียวแบบปกติ ลักษณะเช่นเดียวกับกางเกงขายาวสีกากีแกมเขียวแบบปกติของทหารชาย ให้ไว้ณ วันที่ ๑๙ กรกฎาคม พ.ศ. ๒๕๓๖ พลเอก วิจิตร สุขมาก รัฐมนตรีว่าการกระทรวงกลาโหมหมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรกำหนดให้นายทหารสัญญาบัตร ซึ่งดำรงตำแหน่งแม่ทัพภาคที่ ๑ผู้บัญชาการกองพลที่ ๑ รักษาพระองค์และผู้บัญชาการกองพลทหารราบที่ ๒ รักษาพระองค์มีสิทธิแต่งเครื่องแบบเต็มยศรักษาพระองค์สำหรับนายทหารสัญญาบัตรในหน่วยทหารรักษาพระองค์ทุกหน่วยที่อยู่ในบังคับบัญชาและกำหนดให้นายทหารพิเศษประจำกองพลในกองพลที่ ๑ รักษาพระองค์ และกองพลทหารราบที่ ๒รักษาพระองค์มีสิทธิแต่งเครื่องแบบเต็มยศรักษาพระองค์สำหรับนายทหารสัญญาบัตรในหน่วยทหารรักษาพระองค์ทุกหน่วยที่อยู่ในบังคับบัญชาของกองพลนั้นๆ ด้วย ประกอบกับเป็นการสมควรกำหนดให้มีเครื่องแบบปกติกากีนวลแกมเขียวคอปกสำหรับทหารหญิงเพิ่มขึ้นและปรับปรุงลักษณะของกระโปรงสีกากีแกมเขียวและกระโปรงกางเกงสีกากีแกมเขียวให้มีความเหมาะสมยิ่งขึ้น จึงจำเป็นต้องออกกฎกระทรวงนี้[๑]ราชกิจจานุเบกษา เล่ม ๑๑๐/ตอนที่ ๑๔/หน้า ๖/๑๑ กุมภาพันธ์ ๒๕๓๖